钦定古今图书集成/明伦汇编/氏族典/第591卷 > 欧阳铎
## 钦定古今图书集成/明伦汇编/氏族典/第591卷 > 欧阳铎

按《明外史欧阳铎传》：“铎字崇道，泰和人。正德三年进
士，授行人。上书极论时政，不报。使蜀，蜀王厚遗之，不
受。历工部郎中，改南兵部，出为延平知府。毁淫祠数
百，以其材葺学宫。司礼萧敬家奴杀人，立置之辟。历
右副都御史，巡抚应天十府。减耗均赋，议徭役，裁邮
费，民皆称便。迁南京兵部侍郎，进吏部尚书。九庙灾”，
自陈去。铎有文学，内行修洁。仕虽通显，家具萧然。卒，
赠工部尚书，谥“恭简。”